ઈસ્લામાબાદ: પાકિસ્તાનમાં વસતા લાખો હિંદુઓ માટે લગ્નનો અલગથી કોઈ કાયદો ન હોવાથી તેઓ ઘણી કાનૂની જટિલતાઓનો સામનો કરી રહ્યા છે. પાકિસાતનના એક અગ્રણી અખબારે જણાવ્યું હતું કે તેનો ભોગ ખાસ કરીને મહિલાઓને બનવું પડે છે. પાકિસ્તાનના અગ્રણી અખબાર ‘ડોન’માં ‘હિંદુ મેરેજ બિલ’ શીર્ષકથી લખાયેલા તંત્રીલેખમાં જણાવાયું છે કે ઘણાં નેતાઓ લઘુમતિઓના અધિકારની વાતો તો ખૂબ જોરશોરથી કરે છે પરંતુ જ્યારે તેમના હક્કોને સુનિશ્ચિત કરવાની વાત આવે છે ત્યારે ઘણાં ઓછાં નેતા દેખાય છે. તેનું એક ઉદાહરણ હિંદુઓ માટે વિવાહ કાયદાનો દાયકા જૂનો મુદ્દો છે.